Halvor Bakke

Halvor Bakke (født 30. oktober 1970 i Stavern) er en norsk TV-personlighet og interiørekspert. Han startet sin yrkeskarriere som reiseleder og flyvert. Bakke arbeidet tidligere i interiørbutikken Bolina på Stabekk, men driver nå egen virksomhet.

I 2004 medvirket han som interiørarkitekt i Homsepatruljen på TV 3. Bakke har skrevet i bladet Kamille, er fast stylist for Hilmers hus, og har vært interiørreporter i TV 3-serien Dekor. I 2008 og 2009 var han med i serien Norges styggeste rom, også på TV 3. Bakke deltok i Zebra Grand Prix høsten 2009. 2013 deltok han på 4-stjerners middag og i 2015 startet Halvor Bakke sitt eget program Eventyrlig oppussing, også på TV3. For programmet ble han nominert til Gullruten 2023 i klassen beste programleder – reality og livsstil.

Bakke er oppvokst på Bakke gård i Brunlanes, Larvik kommune og er opprinnelig odelsgutt. Han er nå bosatt på et småbruk like i nærheten av hjemgården.

Referanser 

Norske interiørarkitekter
TV-personligheter
Personer fra Larvik kommune